rejauldu/bengali-wikipedia huggingface dataset:
দোজখের ওম আখতারুজ্জামান ইলিয়াস রচিত বাংলা ছোটগল্প সংকলন, এটি ১৯৮৯ সালে ঢাকার প্রতীক প্রকাশনা সংস্থা থেকে প্রকাশিত হয়। সংকলনে চারটি গল্প সংকলিত হয়েছে, যেগুলি হল: কীটনাশকের কীর্তি, যুগলবন্দি, অপঘাত এবং দোজকের ওম।   গল্পসমূহ  কীটনাশকের কীর্তি অহিমুন্নেসা নামের গ্রামের একটি বালিকার মৃত্যুকে কেন্দ্র করে গল্পের কাহিনী। এই মৃত্যুর মাধ্যমে শোষক শ্রেণির শোষণচিত্র দেখানো হয়েছে এই গল্পে। অহিমুন্নেসার ভাই রমিজালী বোনের বিষপানে আত্মহত্যার খবর শুনে বিষাদগ্রস্ত হয়ে জ্ঞানহারা কার্যকলাপ করতে থাকে। আপনজন হারানোর মর্মযন্ত্রণায় চিত্র উঠে এসেছে এই গল্পে। সে ঢাকার এক বিত্তবান ব্যক্তির বাসায় কাজ করে। বোনের আত্মহত্যার খবর পেয়ে নিজের বাড়িতে যাবার সিদ্ধান্ত নেবার পরও রমিজ মালিকের কাছে তার সে কথা বলতে ব্যর্থ হয়।   যুগলবন্দি অভাবের কারণে কিভাবে ধনী মালিককে ঠকিয়ে ও একই সাথে কিভাবে সমৃদ্ধির স্থান কিছু মানুষ অবলিলায় আত্মসাৎ করে নেয় তাই এ গল্পের  উপজীব্য।  অপঘাত এক যোদ্ধা ছেলের মৃত্যু সংবাদে শোকার্ত বুলুর বাবার কাছে তার ছেলের মৃত্যু নিছক অপঘাত হয়ে উঠে।  দোজখের ওম এটি এই গল্পগ্রন্থের নামগল্প। পুরান ঢাকা আর সেখানকার মানুষের জীবনচিত্রের স্পষ্ট বয়ান রয়েছে এই গল্পে। দীর্ঘদিন ধরে রোগগ্রস্ত শয্যাশায়ী বৃদ্ধ কামালউদ্দিনের যন্ত্রণাময় করুণ আর্তি ও অসহনীয় জ্বালা যন্ত্রণার স্বরূপ এটি। পেশায় কামালউদ্দিন ছিল একজন দর্জি। তার ছোট ছেলে ১৯৭১ সালে বাংলাদেশের স্বাধীনতা যুদ্ধে শহীদ হন। জীবনের পাওয়া না পাওয়ার হিসাবে মৃত্যু শয্যায় তার মন নাড়া দিতে থাকে। সমালোচকের মতে, ইহকাল এবং পরকালের মধ্যে যে সূক্ষ্ম মিল-অমিলের অস্তিত্ব লুকিয়ে থাকে তা শৈল্পিকভাবে এ গল্পে উঠে এসেছে।   তথ্যসূত্র    বহিঃসংযোগ   বিষয়শ্রেণী:১৯৮৯-এর বই বিষয়শ্রেণী:১৯৮৯-এর ছোটগল্প সংকলন বিষয়শ্রেণী:১৯৮০-এর দশকের ছোটগল্প সংকলন বিষয়শ্রেণী:১৯শ শতাব্দীর ছোটগল্প সংকলন বিষয়শ্রেণী:বাংলাদেশী ছোটগল্প সংকলন বিষয়শ্রেণী:প্রতীক প্রকাশনা সংস্থার বই বিষয়শ্রেণী:আখতারুজ্জামান ইলিয়াসের ছোটগল্প সংকলন
.এফআই ফিনল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ফিনিস কমিউনিকেসন রেগুলেটরি কর্তৃপক্ষ, ফিকোরা এটি নিয়ন্ত্রণ করে থাকে। ১৯৮৬ সালের ৪ ডিসেম্বর ফিনিক্স ইউজার গ্রুপ ফিনল্যান্ডের টপ লেভেল কান্টি কোড ডোমেইনের জন্য আবেদন করে। আবেদনটি পর্যবেক্ষণ করে টেপপেরি প্রযুক্তি বিশ্ববিদ্যালয় এটির অনুমোদন দেয়। পরবর্তীকালে এর নিয়ন্ত্রণের দ্বায়িত্ব দেওয়া হয় ফিসিক্সকে ও এরপর এর দ্বায়িত্ব দেওয়া হয় ফিকোরাকে।  প্রথমদিকে ফিকোরা কর্তৃক নিয়ন্ত্রিত .এফআই ডোমেইন এর নিয়ম-কানুন ছিল খুব কড়া। ডোমেইন নাম শুধু কম্পানি বা যেসকল কম্পানির নিজস্ব ট্রেডমার্ক রয়েছে তাদের দেওয়া হত। এই নীতিমালার কারণে ফিনিস বিভিন্ন কম্পানি অন্যান্য টপ লেভেল ডোমেইনের অধীনে নিবন্ধন করত। এই নীতিমালা ১ সেপ্টেম্বর, ২০০৩ সালে পরিবর্তন করা হয়।  সেপ্টেম্বর ১, ২০০৫ পর্যন্ত .এফআই ডোমেইনে স্ক্যান্ডিনেভীয় বর্ণ ব্যবহার করা যেত, যদিও তা ব্যবহার না করার জন্য বলা হত । মার্চ ১, ২০০৬ থেকে বাক্তিগতভাবে .এফআই ডোমেইন নাম নিবন্ধন করার অনুমতি দেয়া হয়।Fi-domain names now available for everyone all around the world , read 7 September 2016, published 5 September 2016.  তথ্যসূত্র    বহিঃসংযোগ   IANA .fi whois information   FICORA.fi  Ficora domains  .fi top-level domain registration application  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
রজঃস্রাব স্বাস্থ্যবিধি দিবস (সংক্ষেপে: এমএইচডি, বা এমএইপ ডে) হলো মাসিক রজঃস্রাব বা ঋতুচক্র কালীন স্বাস্থ্যবিধি সম্পর্কে সচেতনতা সৃষ্টির জন্য পালিত একটি দিবস। ২০১৪ সালে জার্মানি ভিত্তিক এনজিও ওয়াশ ইউনাইটেড কর্তৃক বিশ্বব্যাপী নারী এবং মেয়েদের উদ্বুদ্ধ করার জন্য শুরু হয়েছিলো এই দিবসের। রজঃচক্র  গড়ে প্রতি ২৮ দিন পর পর ঘটার ফলে ২৮ মে তারিখটিকে গ্রহণ করা হয় দিবসটি পালনের জন্য। নিম্ন আয়ের দেশগুলোতে ঋতুকালীন স্বাস্থ্যবিধির উপকরণগুলি নারীরা আর্থিক সামর্থ্য, প্রাপ্যতা এবং সামাজিক নিয়মাবলীর কারণে সীমিত ভাবে পেয়ে থাকে।UNESCO (2014). Puberty Education & Menstrual Hygiene Management - Good Policy and Practice in health Education - Booklet 9. United Nations Educational, Scientific and Cultural Organization, Paris, France, p. 32 গবেষণায় দেখা গেছে যে, বিদ্যালয়গুলোতে রজঃচক্রের সময় স্বাস্থ্যবিধি ব্যবস্থাপনার পণ্যগুলির সহজলভ্যতা না থাকার কারণে প্রতি মাসে মেয়েরা বাড়িতে থাকতে বাধ্য হয়।   পটভূমি  thumb|ভারতের উত্তরপূর্বাঞ্চলের আসামে 'সতীর্থ - সহায়তাকারী' নামক একটি অলাভজনক সংস্থা স্থানীয় নারী ও বালিকাদের বন্ধুত্বময় রজঃকালীন পরিবেশ নিয়ে কাজ করছে। thumb|উগান্ডায় রজঃস্রাব স্বাস্থ্যবিধি দিবস পালন। পরিষ্কার জল বা পানি ও প্রক্ষালনের সুবন্দোবস্ত না থাকায় ঋতুচক্র চলাকালে স্বাস্থ্যবিধি ব্যবস্থাপনা উন্নয়নশীল দেশের নারীদের জন্য বিশেষ সমস্যাজনক হয়। উপরন্তু, ঐতিহ্যগত সংস্কৃতির কারণে এই সম্পর্কিত আলোচনা খোলাখুলিভাবে করাও তাদের জন্যে কঠিন হয় বলে নারী ও কিশোরীদের নিজস্ব শরীরবৃত্তীয় স্বাভাবিক ক্রিয়াকলাপ সম্পর্কে প্রাসঙ্গিক এবং গুরুত্বপূর্ণ তথ্য আহরণকে সীমিত করে যা সরাসরি তাদের স্বাস্থ্য, শিক্ষা এবং মর্যাদাকে প্রভাবিত করে; অথচ, তথ্য লাভের অধিকারকে মানবাধিকারের একটি পরিমাপক হিসাবে বিবেচনা হয়।   ইতিহাস  ২০১২ সালে জনস্বাস্থ্যের সাথে জড়িত কয়েকটি গুরুত্বপূর্ণ সংগঠন রজঃ সম্পর্কিত নীরবতা ভাঙ্গা শুরু করে এবং বিশ্বব্যাপী এই বিষয়টিতে মনোযোগ দেয়, যার মধ্যে তৃণমূল সংগঠক, সামাজিক উদ্যোক্তা এবং জাতিসংঘের সংস্থাগুলিও রয়েছে।   তথ্যসূত্র    বহিঃসংযোগ   সংগঠনের নিজেস্ব ওয়েব ঠিকানা  বিষয়শ্রেণী:মে উদ্‌যাপন বিষয়শ্রেণী:স্বাস্থ্য সচেতনতা দিবস বিষয়শ্রেণী:জনস্বাস্থ্য শিক্ষা বিষয়শ্রেণী:স্বাস্থ্য বিষয়ক বিষয়শ্রেণী:২০১৪-এ প্রতিষ্ঠিত পুনরাবৃত্ত ঘটনা বিষয়শ্রেণী:পয়ঃনিষ্কাশন বিষয়শ্রেণী:স্বাস্থ্যবিধি বিষয়শ্রেণী:রজঃচক্র
দশরথ তিরকে হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পূর্বে সারা ভারত ফরোয়ার্ড ব্লকের রাজনীতির সাথে যুক্ত থাকলেও ২০১৪ সালের ফেব্রুয়ারি মাসে তিনি  সর্বভারতীয় তৃণমূল কংগ্রেসে যোগ দেন। ষোড়শ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এর আগে তিনি টানা তিনবার পশ্চিমবঙ্গ বিধানসভায় কুমারগ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ষোড়শ লোকসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:আলিপুরদুয়ারের ব্যক্তি বিষয়শ্রেণী:১৯৬৭-এ জন্ম বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
মোহনগঞ্জ থানা বাংলাদেশের নেত্রকোণা জেলার অন্তর্গত মোহনগঞ্জ উপজেলার একটি থানা।   প্রতিষ্ঠাকাল  ১৯২০ সালের ৬ এপ্রিল মোহনগঞ্জ থানা প্রতিষ্ঠিত হয়।   প্রশাসনিক এলাকাসমূহ  মোহনগঞ্জ উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম মোহনগঞ্জ থানার আওতাধীন।  পৌরসভা:  মোহনগঞ্জ  ইউনিয়নসমূহ:  ১নং বড়কাশিয়া বিরামপুর  ২নং বড়তলী বানিহারী  ৩নং তেতুলিয়া  ৪নং মাঘান সিয়াদার  ৫নং সমাজ সহিলদেও  ৬নং সুয়াইর  ৭নং গাগলাজুর   আরও দেখুন   মোহনগঞ্জ উপজেলা  নেত্রকোণা জেলা   তথ্যসূত্র    বহিঃসংযোগ   বিষয়শ্রেণী:নেত্রকোণা জেলার থানা বিষয়শ্রেণী:মোহনগঞ্জ উপজেলা
কটকের প্রথম যুদ্ধ ১৭৪১ সালের আগস্টে মির্জা বাকেরের নেতৃত্বাধীন মারাঠা বাহিনী এবং উড়িষ্যার প্রাদেশিক শাসনকর্তা সৈয়দ আহমদ খানের সৈন্যবাহিনীর মধ্যে সংঘটিত হয়। যুদ্ধে সৈয়দ আহমদ পরাজিত ও বন্দি হন এবং মির্জা বাকের কটক দখল করে নেন।   পটভূমি   ১৭৪০ সালে আলীবর্দী খান সরফরাজ খানকে পরাজিত ও নিহত করে বাংলার মসনদ দখল করেন। এসময় বাংলার অধীনস্থ উড়িষ্যা প্রদেশের শাসনকর্তা ছিলেন সরফরাজ খানের ভগ্নিপতি দ্বিতীয় মুর্শিদ কুলি খান। তিনি আলীবর্দীর কর্তৃত্ব মেনে নেন নি, বরং বিদ্রোহ ঘোষণা করেন। কিন্তু ১৭৪১ সালের মার্চে আলীবর্দী এই বিদ্রোহ দমন করে দ্বিতীয় মুর্শিদ কুলিকে বিতাড়িত করেন এবং নিজ ভ্রাতুষ্পুত্র ও জামাতা সৈয়দ আহমদ খানকে উড়িষ্যার নায়েব নাযিম নিযুক্ত করেন। দ্বিতীয় মুর্শিদ কুলি উড়িষ্যা পুনর্দখল করার জন্য মারাঠা নেতা প্রথম রঘুজী ভোঁসলের সহায়তা প্রার্থনা করেন। মুর্শিদ কুলির জামাতা মির্জা বাকেরের অধীনে একদল মারাঠা সৈন্য উড়িষ্যা সীমান্তে উপস্থিত হয়।  এদিকে উড়িষ্যার নবনিযুক্ত নায়েব নাযিম সৈয়দ আহমদ ছিলেন উদ্ধত প্রকৃতির। ফলে তাঁর সৈন্যবাহিনীর অনেকেই তাঁর প্রতি বিরূপ হয়ে ওঠে। এমতাবস্থায় মির্জা বাকেরের নেতৃত্বে মারাঠা বাহিনী উড়িষ্যা আক্রমণ করলে সৈয়দ আহমদের অসন্তুষ্ট সৈন্যরা মারাঠাদের সঙ্গে যোগদান করে।   যুদ্ধের ঘটনাবলি   মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনী প্রায় বিনা বাধায় উড়িষ্যার অনেকাংশ দখল করে নেয় এবং ১৭৪১ সালের আগস্টে উড়িষ্যার তদানীন্তন রাজধানী কটকের নিকটবর্তী হয়। সৈয়দ আহমদ তাদেরকে বাধা দেয়ার চেষ্টা করেন, কিন্তু মির্জা বাকেরের তুলনামূলক বৃহত্তর ও দক্ষ সৈন্যবাহিনীর নিকট সৈয়দ আহমদের সৈন্যদল সহজেই পরাস্ত হয়। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কঠোর প্রহরাধীনে অন্তরীণ করে রাখা হয়। মির্জা বাকেরের নেতৃত্বে মারাঠা সৈন্যরা কটকের ওপর নিয়ন্ত্রণ স্থাপন করে।   ফলাফল   কটক অধিকারের পর কার্যত সমগ্র উড়িষ্যার ওপরই মির্জা বাকেরের মারাঠা সৈন্যদের কর্তৃত্ব প্রতিষ্ঠিত হয়। এ সংবাদ মুর্শিদাবাদে পৌঁছলে নবাব আলীবর্দী সসৈন্যে উড়িষ্যার দিকে অগ্রসর হন। ১৭৪১ সালের ডিসেম্বরে রায়পুরের যুদ্ধে তিনি মির্জা বাকেরের নেতৃত্বাধীন মারাঠা বাহিনীকে পরাজিত ও বিতাড়িত করেন, এবং নবাবের সেনাপতি মীর জাফর বড়বাটি দুর্গ থেকে সৈয়দ আহমদকে মুক্ত করেন। ফলে উড়িষ্যায় বাংলার নবাবের কর্তৃত্ব পুন:প্রতিষ্ঠিত হয়।   আরো দেখুন   কটকের যুদ্ধ (১৭৪২)  কটকের যুদ্ধ (১৭৪৯)   তথ্যসূত্র   বিষয়শ্রেণী:বাংলার ইতিহাস
দ্য নিউ এজ হল ভারতের কমিউনিস্ট পার্টির কেন্দ্রীয় অঙ্গ।  প্রথম সম্পাদক ছিলেন এসভি ঘেটে এবং ১৯৩৪ সালে একটি মাসিক জার্নাল হিসাবে শুরু করেছিলেন।  বিনয় বিশ্বম নিউ এজ উইকলির বর্তমান সম্পাদক।    তথ্যসূত্র   বিষয়শ্রেণী:১৯৩৪-এ ভারতে প্রতিষ্ঠিত বিষয়শ্রেণী:১৯৩৪-এ প্রতিষ্ঠিত প্রকাশনা বিষয়শ্রেণী:সাম্যবাদী সংবাদপত্র বিষয়শ্রেণী:ভারতের কমিউনিস্ট পার্টি বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের সাম্যবাদী সাময়িকী বিষয়শ্রেণী:সাপ্তাহিক গবেষণা পত্রিকা বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:ইংরেজি ভাষার কমিউনিস্ট সংবাদপত্র
সলিপেতা রামলিঙ্গ রেড্ডি (১৯৬২/৬৩ – ৬ আগস্ট ২০২০ ) ছিলেন একজন ভারতীয় রাজনীতিবিদ, তেলেঙ্গানা বিধানসভার সদস্য ছিলেন।  রাজনীতিবিদ হওয়ার আগে রেড্ডি তেলঙ্গানার মেদক জেলার একটি পত্রিকার সাংবাদিক হিসাবে কাজ করেছিলেন। তিনি দুব্বাকার প্রতিনিধি হিসাবে চারবার নির্বাচিত হয়েছিলেন এবং তেলঙ্গানার রাজ্যের বিশিষ্ট প্রচারক ছিলেন। ৩১ জুলাই, ১৯৯০ তিনি সন্ত্রাসবাদ ও বিশৃঙ্খলামূলক কর্মকাণ্ড (প্রতিরোধ) আইনে গ্রেপ্তার হন।   ২০২০ সালের জুলাইয়ে তিনি সঞ্চালনের সমস্যার জন্য অস্ত্রোপচার করেছিলেন, তবে এটি ব্যর্থ হয়েছিল।    তথ্যসূত্র   বিষয়শ্রেণী:১৯৬০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:তেলেঙ্গানা বিধানসভার সদস্য বিষয়শ্রেণী:তেলেঙ্গানা বিধানসভার সদস্য ২০১৪-২০১৮ বিষয়শ্রেণী:তেলেঙ্গানা বিধানসভার সদস্য ২০১৮-২০২৩
আন্না রেশমা রাজন হলেন একজন ভারতীয় চলচ্চিত্র অভিনেত্রী ও নার্স, যিনি মালয়ালম চলচ্চিত্রে অভিনয় করেন। তিনি ২০১৭ সালে আঙ্গামালি ডায়েরিজ দিয়ে চলচ্চিত্রে অভিষেক করেন। তিনি কোচির একটি বেসরকারি হাসপাতালে নার্স হিসেবে কাজ করেন।   ব্যক্তিগত জীবন  আন্না রাজনের জন্ম কেরলের আলুয়াতে। আন্না কলেজে পড়ার তার বাবা হৃদরোগে আক্রান্ত হয়ে মারা যান, তার বাবার আকস্মিক মৃত্যু পরিবারের উপর আর্থিক চাপ সৃষ্টি করেছিল, তাই তার পরিবারকে আর্থিকভাবে সহযোগিতা করার জন্য কলেজে থাকাকালীন তাকে চাকরি নিতে হয়েছিল। আন্নার শিক্ষাজীবনের অধিকাংশই আলুয়াতে কেটেছিল, যেখানে তিনি নির্মলা উচ্চ মাধ্যমিক বিদ্যালয়ে লেখাপড়া করেন, তারপরে তিনি আলুয়ার সেন্ট ফ্রান্সিস কলেজে একাদশ ও দ্বাদশ শ্রেণিতে পড়েন। তিনি সরকারি মেডিকেল কলেজ, এর্নাকুলাম থেকে নার্সিং নিয়ে পড়াশোনা করেছেন।   চলচ্চিত্রের তালিকা   বছর শিরোনাম ভূমিকা টীকা ২০১৭ আঙ্গামালি ডায়েরিজ লিচি রেশমা রাজন হিসাবে কৃতিত্ব ভেলিপাদিন্তে পুস্তকম মেরি  ২০১৮ মিলিশিয়া শিক্ষিকা স্বল্পদৈর্ঘ্য চলচ্চিত্র ২০১৯ লোনাপ্পান্তে মামোদীসা লীনা মধুরা রাজা লিসি শচীন অঞ্জলি  স্বর্ণমালস্যাঙ্গল ২০২০ আয়াপ্পানুম কোশিয়ুম রুবি কোশি কুরিয়ান ওয়ান্ডার ওম্যান বিদ্যা বিদ্যা স্বল্পদৈর্ঘ্য চলচ্চিত্র ২০২২ রান্ডু মার্সি  থিরিমালি ঝাঁসি  ২০২৪ কুডুম্বা শ্রেয়ুম কুঞ্জাডুম    পুরস্কার ও মনোনয়ন   বছর পুরস্কার বিভাগ চলচ্চিত্র ফলাফল ২০১৮ ফিল্মফেয়ার পুরস্কার দক্ষিণ শ্রেষ্ঠ পার্শ্ব অভিনেত্রী – মালয়ালম আঙ্গামালি ডায়েরিজ    তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:আলুয়ার ব্যক্তি বিষয়শ্রেণী:কোচির অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
পরাণ যায় জ্বলিয়া রে ২০০৯ সালের একটি বাংলা চলচ্চিত্র। রবি কিনাগী পরিচালিত এই চলচ্চিত্রে মুখ্য ভূমিকায় অভিনয় করেছেন দেব ও শুভশ্রী গাঙ্গুলী। ২০০৭ সালের নমস্তে লন্ডন চলচ্চিত্রের পুনঃনির্মাণ এই চলচ্চিত্র। নমস্তে লন্ডন নির্মাতা বিপুল শাহ্‌ প্রযোজকের বিরুদ্ধে মামলা করে ৭৫ লাখ টাকা ক্ষতিপূরণ পান। কারণ এই চলচ্চিত্র নির্মাণের আগে তার কাছ থেকে অনুমতি নেয়া হয়নি।   কাহিনী   এটি একটি রোমান্টিক/ড্রামা চলচ্চিত্র। আন্না (শুভশ্রী গাঙ্গুলী) লন্ডনে থাকে। তার বাবা (বিশ্বজিৎ চক্রবর্তী) তাকে এক ভারতীয় ছেলের সাথে বিয়ে দিতে চায়। তাই তাকে ভারতে নিয়ে আসেন। এখানে তার বাল্যবন্ধুর বাসায় ওঠেন। সেখানে রাজএর মামাতো ভাই (অরিত্র দত্ত বণিক)-এর সাথে অনেক মজার ঘটনা ঘটে। তারই ছেলে রাজ (দেব) ও আন্নার সাথে বিয়ে ঠিক হয়। কিন্তু আন্না বিয়ে করতে চায় হ্যারিকে। তার ভাই সিড তাকে কুবুদ্ধি দিয়ে লন্ডনে নিয়ে আসে। আন্না রাজকে তার জীবন দেখানোর নাম করে তাকে লন্ডনে নিয়ে আসে। এখানে এসে তার সাথে বিয়ে করতে অস্বীকার করে।  অবশেষে রাজের চেষ্টায় আন্না নিজের ভুল বুঝতে পারে এবং হ্যারিকে বিয়ে করতে গিয়েও রাজ-এর কাছে ফিরে আসে। রাজ সিডকেও তার পরিবারের সাথে মিলিয়ে দেয়।   অভিনয়ে    রাজ চরিত্রে দেব  আন্না চরিত্রে শুভশ্রী গাঙ্গুলী  বিবেক চরিত্র রাহুল চট্টোপাধ্যায়  সিড চরিত্রে টোটা রায় চৌধুরী  আন্নার বাবা চরিত্রে বিশ্বজিৎ চক্রবর্তী  আন্নার মা চরিত্রে লাবণী সরকার  রাজের মামাতো ভাই চরিত্রে অরিত্র দত্ত বণিক   সমস্যা   চলচ্চিত্রটি মুক্তির পরপরই প্রথমে নিম্ন আদালত ও পরে কলকাতা হাই কোর্ট থেকে বন্ধ করে দেয়া হয়। কারণ চলচ্চিত্রটি ২০০৭ সালের নমস্তে লন্ডন-এর পুনঃনির্মাণ এবং নমস্তে লন্ডন-এর প্রযোজকের কাছ থেকে কোন অনুমতি নেয়া হয়নি। প্রযোজক বিপুল শাহ্‌ মামলা করেন এবং ৭৫ লাখ টাকা ক্ষতিপূরণ পান। শ্রী ভেঙ্কটেশ ফিল্মস এই ক্ষতিপূরণ দেয়।   সমালোচনা  চলচ্চিত্রটি নিয়ে অনেক সমালোচনা হলেও এটি অত্যন্ত জনপ্রিয়তা অর্জন করে। এই চলচ্চিত্রের মুক্তির আগ পর্যন্ত কোন চলচ্চিত্র মুক্তির প্রথম দিনেই এৎ আয় করতে সক্ষম হয়নি। আদালতের সমস্যার কারণে এটি প্রচার পায় এবং একে আরো হিটের দিকে নিয়ে যায়।  জিৎ গাঙ্গুলী এই চলচ্চিত্রের সংগীত পরিচালক ছিলেন। এই চলচ্চিত্রের প্রায় প্রতিটি গানই জনপ্রিয় হয়। তবে সবচেয়ে জনপ্রিয় হয় তার নিজের গাওয়া গানটি।   তথ্যসূত্র    বহিঃসংযোগ     Preview Of this film on ILoveKolkata.com  বিষয়শ্রেণী:২০০৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:জনপ্রিয় সংস্কৃতিতে দুর্গাপূজা বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:শ্রী ভেঙ্কটেশ ফিল্মস
মুল্কি () ভারতের কর্ণাটক রাজ্যের দক্ষিণ কন্নড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুলকি শহরের জনসংখ্যা হল ১৬,৩৯৮ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মুলকি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।  বিশিষ্ট ব্যক্তিত্ব   গিরিশ কারনাড  আম্মেম্বল সুব্বা রাও পাই   তথ্যসূত্র   বিষয়শ্রেণী:কর্ণাটকের শহর
পাকপাতান জেলা (), (পাঞ্জাবি ), পাকিস্তানের পাঞ্জাব প্রদেশে অবস্থিত একটি অন্যতম জেলা। পাকপাতান হচ্ছে জেলাটির প্রধান সদর দপ্তর বা রাজধানী শহর।  ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,২৮৬,৬৮০ জন এর মত, যার মধ্যে থেকে প্রায় ১৪% ছিল শহুরে বসবাসকারী জনগণ। এরপর থেকে জনসংখ্যা বৃদ্ধি পেয়ে ১,৫৬৩,০০০ জনে উন্নিত হয়েছে।Punjab Police Official Website - Population of Pakpattan  প্রশাসন জেলাটি ২টি তহসিলে বিভক্ত, যার মধ্যে থেকে ৬৩ টি ইউনিয়ন পরিষদ রয়েছে:  তহসিল ইউনিয়নের সংখ্যা আরিফওয়ালা তহসিল ২৬ পাকপাতান তহসিল ২৮  অবস্থান লাহোরের রাজধানী পাকপাতান থেকে ১৬৯ কিলোমিটার এবং মুলতান থেকে ২০৫ কিলোমিটার দূরত্বে অবস্থিত। ভৌগোলিক অবস্থান অনুযায়ী জেলাটির উত্তরপশ্চিমে  সাহিওয়াল জেলা, উত্তরে ওকারা জেলা, দক্ষিণে সুটলেজ নদী ও বাহাওয়ালনগর জেলা এবং দক্ষিণ-পশ্চিমে বিহারী জেলার সীমানা ঘিরে রেখেছে।  তথ্যসূত্র  বহিঃসংযোগ  Pakpattan District website  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:পাকপাতান জেলা
এন এম জিয়াউল আলম একজন বাংলাদেশী উচ্চপদস্থ সরকারী কর্মকর্তা যিনি সর্বশেষ তথ্য ও যোগাযোগ প্রযুক্তি বিভাগের সিনিয়র সচিব হিসেবে দায়িত্ব পালন করেছেন। ২০১৮ সালে কারিগরি ক্ষেত্রে দলগত শ্রেণিতে জনপ্রশাসন পদকে ভূষিত হন। এর আগে তিনি মন্ত্রিপরিষদ বিভাগের সচিব (সমন্বয় ও সংস্কার) হিসেবে দায়িত্ব পালন করেছেন।    শিক্ষাজীবন  এন এম জিয়াউল আলম চট্টগ্রাম বিশ্ববিদ্যালয় থেকে উদ্ভিদবিজ্ঞান বিভাগ থেকে বিএসসি (অনার্স) এবং এমএসসি ডিগ্রি অর্জন করেন। তিনি ২০০৬ সালে ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট থেকে ২য়বার মাস্টার্স ডিগ্রি অর্জন করেন।    কর্মজীবন  ৩০ জানুয়ারি ২০১৯ তারিখে মন্ত্রিপরিষদ বিভাগ হতে তথ্য ও যোগাযোগ প্রযুক্তি বিভাগের সচিব হিসেবে নিয়োগ দেয়া হয়। তিনি বাংলাদেশ ইমিগ্রেশন ও পাসপোর্ট অধিদপ্তরের মহাপরিচালক, সিলেট বিভাগের বিভাগীয় কমিশনার, খুলনা জেলার জেলা প্রশাসক ও জেলা ম্যাজিস্ট্রেট সহ বাংলাদেশ সরকারের একাধিক মন্ত্রণালয়ের বিভিন্ন বিভাগে দায়িত্ব পালন করেন। তিনি ১৯৮৬ সালে সহকারী কমিশনার হিসাবে বাংলাদেশ সিভিল সার্ভিস (প্রশাসন) ক্যাডারে ১৯৮৪ ব্যাচে কর্মজীবন শুরু করেন। তিনি প্রথম শ্রেণীর ম্যাজিস্ট্রেট, সহকারী কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট হিসেবে মাঠ প্রশাসনে দায়িত্ব পালন করেছেন। এছাড়া তিনি সিনিয়র সহকারী সচিব, উপসচিব, যুগ্মসচিব হিসেবে বিভিন্ন মন্ত্রণালয় / বিভাগে দায়িত্ব পালন করেন। আলম ২০০৭ সালে বাংলাদেশ থেকে পোশাক রফতানির বিষয়ে বাংলাদেশ ও ভারতের মধ্যে বাণিজ্য চুক্তি স্বাক্ষরকরণে কাজ করেন।    সম্মাননা  ২০১২ সালে সিলেট বিভাগের ডিজিটালাইজেশন কার্যক্রমে অবদানের জন্য বাংলাদেশ সরকার তাকে 'ইনোভেশন অ্যাওয়ার্ড' নামে জাতীয় পুরস্কার ও ২০১৩ সালে তিনি জনপ্রশাসন মন্ত্রণালয় থেকে জনপ্রশাসন পদকে ভূষিত করে।   বিতর্ক ও গ্রেফতার  জাতীয় পরিচয়পত্রের (এনআইডি) তথ্য ফাঁস ও বিক্রির অভিযোগে সাইবার নিরাপত্তা আইনে তার নামে মামলা হয়। অভিযোগ উঠে তিনি অর্থের বিনিময়ে এই স্পর্শকাতর তথ্য তিনি একটি কোম্পানির মাধ্যমে বিক্রি করে দেন। এ সংক্রান্ত মামলায় তিনি ৫ মার্চ ২০২৫ সালে চট্টগ্রাম থেকে গ্রেফতার হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জনপ্রশাসন পদক বিজয়ী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্র্যাক বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সচিব বিষয়শ্রেণী:বাংলাদেশের সাবেক সচিব বিষয়শ্রেণী:কুমিল্লা জেলার ব্যক্তি
মোলকালমুরু () ভারতের কর্ণাটক রাজ্যের চিত্রদুর্গ জেলার একটি পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মোলাকালমুরু শহরের জনসংখ্যা হল ১৪,১৩১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মোলাকালমুরু এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
দীপ্তিমিতি বা ফটোমিতিতে লুমেন সেকেন্ড (lm⋅s) হল প্রতি সেকেন্ডে এক লুমেন আলোক ফ্লাক্স বা দীপন ক্ষমতার উৎস থেকে নির্গত আলোর পরিমাণ। এটি দীপন শক্তির এসআই একক যা আলোক ফ্লাক্সের এসআই একক লুমেন এবং সময়ের এসআই একক সেকেন্ড থেকে প্রতিপাদিত।  লুমেন সেকেন্ডকে কখনো কখনো  টলবট (talbot) বলা হয় এবং T প্রতীকের দ্বারা প্রকাশ করা হয়। নামটি অপটিকাল সোসাইটি অব আমেরিকার আবিষ্কার। অপটিকাল সোসাইটি অব আমেরিকা আলোকবিজ্ঞান ও ফোটোনিক্সে আগ্রহীদের নিয়ে গড়ে ওঠা একটি পেশাদার বর্ণমিতিক সংগঠন যা ১৯৩৭ সালে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের সম্মানে এ নামের প্রস্তাব করে। টলবল ঠিক লুমেন সেকেন্ডের সমান:— 1 T = 1 lm⋅s  টলবট এককের জন্য T প্রতীকটির ব্যবহার চৌম্বক ফ্লাক্স ঘনত্বের এসআই একক টেসলা এর প্রতীক T এর সাথে সাংঘর্ষিক।  অপটিকাল সোসাইটি অব আমেরিকা ১৯৩৭ সালে লিউমার্গ (lumerg) নামের আরেকটি ফটোমিতিক এককের প্রস্তাব করে।  উপরন্তু দ্বিতীয় বিশ্বযুদ্ধ শুরুর কিছু পূর্বে লুমেন সেকেন্ড এর পরিভাষারূপে লম্বার্গ (lumberg) শব্দটির উদ্ভব ঘটে। সিজিএস একক আর্গের সাথে লিউমার্গের যে সম্পর্ক রেডিওমিতিক একক জুল সাথে লম্বার্গ তেমনিভাবে সম্পর্কযুক্ত।  মাত্রা সমীকরণ দীপন শক্তিকে Q সংকেতের দ্বারা সূচিত করা হয়। কখনো কখনো  W ব্যবহার করা হয়। দীপন শক্তির মাত্রা সমীকরণ:—  Q = TJ  যেখানে T হল সময় এবং J হল দীপন ঘনত্ব  রূপান্তর দীপন শক্তির এসআই একক হল লুমেন সেকেন্ড। 555 ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 107 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক:  (যাচাই করে দেখতে ক্লিক করুন যাচাই ১ অথবা যাচাই ২ অথবা যাচাই ৩) 1 lm⋅s = 1 cd.sr.s 1 lm⋅s = 1 T = 1 Lumberg 1 lm⋅s = 1.0×107 lumerg  1 lm⋅s = 0.016 666 667 Lumen minute (lmmin) 1 lm⋅s = 0.000 277 778 Lumen hour (lmh) 1 lm⋅s =  erg  1 lm⋅s =  Joule  তথ্যসূত্র  বিষয়শ্রেণী:আলোকবিজ্ঞান বিষয়শ্রেণী:পরিমাপের একক বিষয়শ্রেণী:এসআই লব্ধ একক
এস. নাম্বি নারায়ণন (ইংরেজি: S. Nambi Narayanan; জন্ম: ১২ ডিসেম্বর, ১৯৪১) একজন ভারতীয় বিজ্ঞানী ও মহাকাশ প্রকৌশলী। ভারতীয় মহাকাশ গবেষণা সংস্থা তে  জ্যেষ্ঠ প্ৰাধিকারি হিসেবে ক্ৰায়জেনিক্স বিভাগের দায়িত্বতে ছিলেন। ১৯৯৪ সালে মিথ্যে ইসরো চর-কাণ্ডে তাকে অভিযুক্ত এবং গ্ৰেপ্তার করা হয়েছিল। তাঁর প্রাকাশিত বই ‘রেডি টু ফ্লাই’-এ ২৪ বছরের পুরনো সেই ঘটনা নতুন করে তুলে ধরেছেন নারায়ণন ও সাংবাদিক অরুণ রাম। ১৯৯৬ সালে সিবিআই তাকে তার বিরুদ্ধে থাকা অভিযোগ থেকে অব্যাহতি দেয়। ১৯৯৮ সালে  ভারতের সর্বোচ্চ ন্যায়ালয় তাকে দোষী নয় বলে ঘোষণা করে।  গুপ্তচর সন্দেহে ধৃত নারায়ণনকে ৫০ লক্ষ টাকা ক্ষতিপূরণ দেওয়ার নির্দেশ দিয়েছে সুপ্রিম কোর্ট। ২০১৯ সালে তাকে ভারতের তৃতীয় সৰ্বোচ্চ বেসামরিক পুরস্কার পদ্মভূষণ প্ৰদান করা হয়।  তথ্যসূত্ৰ   বহিঃসংযোগ   Most detail of false ISRO Spy case.  National Interest: The ISRO Spy Case Test- Sekar Gupta  How India's cryogenic programme was wrecked  বিষয়শ্রেণী:১৯৪১-এ জন্ম বিষয়শ্রেণী:ভারতীয় মহাকাশ গবেষণা সংস্থার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় মহাকাশ প্রকৌশলী বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:ভারতীয় রাসায়নিক প্রকৌশলী বিষয়শ্রেণী:কন্যাকুমারী জেলার ব্যক্তি বিষয়শ্রেণী:কেরালার বিজ্ঞানী বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:ভারতীয় বিজ্ঞানী বিষয়শ্রেণী:পদ্মভূষণ বিজয়ী বিষয়শ্রেণী:ভারতীয় প্রকৌশলী বিষয়শ্রেণী:ভারতের বন্দী ও আটক
জ্যোতিষ ঘোষ (১১ ডিসেম্বর ১৮৮৩ – ১৩ মার্চ ১৯৭১) ভারতকে ব্রিটিশ ঔপনিবেশিক শাসনের হাত থেকে মুক্ত করার জন্য স্বাধীনতা আন্দোলনে শ্রী অরবিন্দের সহযোগী ছিলেন। তার পরিচিতি ছিল মাস্টার মশাই নামে।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২৫৭ Marxist Indiana, Item no. 230, Jyotish Chandra Ghosh, জীবনী  জ্যোতিষ ঘোষের জন্ম  ব্রিটিশ ভারতের অধুনা  পশ্চিমবঙ্গের পূর্ব বর্ধমান জেলার জামালপুর মহকুমার দত্তপাড়া গ্রামে। তিনি কলকাতার প্রেসিডেন্সি কলেজ থেকে এম.এ পাশ করে প্রথমে পাটনার বাঁকিপুর কলেজে, পরে হুগলির মহসিন কলেজ, কলকাতার সুরেন্দ্রনাথ কলেজ ও বাঁকুড়া ক্রিশ্চিয়ান কলেজে অধ্যাপনা করেন। প্রথমদিকে অধ্যাপনায় কর্মজীবন শুরু করে তিনি পরবর্তীতে জাতীয়তাবাদী কর্মে লিপ্ত হন এবং রাজনীতিতে যোগ দেন। তিনি ইংরেজ সরকারের প্রশাসক হারবার্ট হোপ রিসলে কর্তৃক ১৯০৭ খ্রিস্টাব্দে জারি করা- রিসলে সার্কুলারের বিরোধিতা করেন এবং ছাত্রদের রাজনৈতিক আন্দোলনে অংশগ্রহণ করার অধিকার অর্জনের জন্য সচেষ্ট হন। সেকারণে তিনি ব্রিটিশ শাসকের রোষে পড়েন।  অরবিন্দ ঘোষের সহযোগী হয়ে ১৯০৫ খ্রিস্টাব্দ হতে রাজনৈতিক জীবন শুরু করেন। বিভিন্ন সময়ে বিভিন্ন অভিযোগে তিনি কয়েক দফায় কুড়ি বৎসর কারাদণ্ড ভোগ করেন। ১৯২৪ খ্রিস্টাব্দে তিনি মান্দালয় জেলে  সুভাষচন্দ্র বসুর সঙ্গে ছিলেন। জেলে অত্যাচারের কারণে তিনি তার দৃষ্টিশক্তি হারিয়ে ফেলেন। ১৯২৮ খ্রিস্টাব্দে জেল থেকে ছাড়া পাওয়ার পর তিনি চুঁচুড়া দেশবন্ধু স্কুলের প্রধান শিক্ষক নিযুক্ত হন। ওই বছরেই তিনি চট্টগ্রাম যুক্ত সম্মেলনের সভাপতিত্ব করেন। ১৯৩০ খ্রিস্টাব্দে ব্রহ্মদেশে যে বিদ্রোহ শুরু হয়, সেই বিদ্রোহীদের সঙ্গে যুগপৎ যোগাযোগ রেখে বাংলায় বৈপ্লবিক উত্থানের চেষ্টা করে অসফল হন। ১৯৪০ খ্রিস্টাব্দে ঢাকায় বঙ্গীয় প্রাদেশিক রাষ্ট্রীয় সম্মেলনের অধিবেশনে সভাপতিত্ব করেন। পরে তিনি প্রাদেশিক ফরোয়ার্ড ব্লকের সভাপতি হন। ১৯৪৬ এবং ১৯৫২ খ্রিস্টাব্দে তিনি রাজ্য বিধানসভার সদস্য নির্বাচিত হয়েছিলেন। তার রচিত গ্রন্থটি হল- লাইফ ওয়ার্ক অফ শ্রী অরবিন্দ।  জীবনাবসান  জ্যোতিষ ঘোষ ১৯৭১ খ্রিস্টাব্দের ১৩ মার্চ পরলোক গমন করেন।  তথ্যসূত্র  বিষয়শ্রেণী:১৮৮৩-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
যশোহর খুলনার ইতিহাস সতীশচন্দ্র মিত্রের লেখা এটি ঐতিহাসিক গ্রন্থ।https://www.jessore.gov.bd/site/page/44a4752e-1c4b-11e7-8f57-286ed488c766/যশোর রাজ্যের প্রতিষ্ঠা ও%20 নামকরণের ইতিহাসhttps://www.prothomalo.com/onnoalo/article/1642011/রূপ-সাহার-খাল-ও-সতীশ-মিত্রর-স্মৃতি বইটি প্রথম প্রকাশিত হয়েছিল ১৯১৪ সালে। এ পর্যন্ত বইটির তিনটি সংস্করণ প্রকাশিত হয়েছে। বইটি প্রথম প্রকাশের সাথে সাথে লেখক এটি কপি বিশ্বকবি রবীন্দ্রনাথ ঠাকুরকে উপহার দেন। কবি তাঁর শত ব্যস্ততার মাঝেও বইটি পড়েন এবং লেখককে একটি পত্র লিখেন। সেই পত্রে কবি বলেন,  বইটি দুটি খণ্ডে বিভক্ত। বইটি প্রকাশের জন্য আর্থিক সহায়তা প্রদান করেন বিজ্ঞানী আচার্য প্রফুল্ল চন্দ্র রায়।   তথ্যসূত্র    বহিঃসংযোগ        বিষয়শ্রেণী:১৯১৪-এর বই বিষয়শ্রেণী:ইতিহাস বই বিষয়শ্রেণী:যশোর বিষয়শ্রেণী:খুলনার ইতিহাস